বিশ্ব ব্যাংক গোষ্ঠী

**বিশ্ব ব্যাংক গোষ্ঠী** পাঁচটি আন্তর্জাতিক সংস্থার পরিবার যারা দরিদ্র দেশে লিভারেজযুক্ত ঋণ দিয়ে থাকে। পাঁচটি সদস্যের মধ্যে আছে আন্তর্জাতিক পুনর্গঠন ও উন্নয়ন ব্যাংক, আন্তর্জাতিক উন্নয়ন সংস্থা, বিনিয়োগ বিরোধ নিষ্পত্তিসংক্রান্ত আন্তর্জাতিক সালিশি আদালত, ইন্টারন্যাশনাল ফাইন্যান্স কর্পোরেশন এবং বহুপাক্ষিক বিনিয়োগ গ্যারান্টি সংস্থা। প্রথম দুটিকে কখনও কখনও সম্মিলিতভাবে বিশ্বব্যাংক বলা হয়। এটা বিশ্বের বৃহত্তম এবং সবচেয়ে বিখ্যাত উন্নয়ন ব্যাংক এবং জাতিসংঘ উন্নয়ন গ্রুপের পর্যবেক্ষক। ব্যাংকটির সদর দপ্তর মার্কিন যুক্তরাষ্ট্রের ওয়াশিংটন, ডিসিতে অবস্থিত। ২০২১ অর্থবছরে গোষ্ঠীটি "উন্নয়নশীল" এবং রূপান্তরকারী দেশগুলিকে প্রায় ৯৮.৮৩ বিলিয়ন ডলার ঋণ এবং সহায়তা প্রদান করেছে। এটির অন্যতম প্রধান লক্ষ্য দারিদ্র্য নিরসন করা।

## ইতিহাস
জাতিসংঘের মুদ্রা ও আর্থিক সম্মেলন (১-২২ জুলাই ১৯৪৪) থেকে উদ্ভূত ব্রেটন উডস চুক্তির আন্তর্জাতিক অনুমোদনের পর ১৯৪৬ সালের ২৭ ডিসেম্বর বিশ্ব ব্যাংক গোষ্ঠী আনুষ্ঠানিকভাবে প্রতিষ্ঠা লাভ করে। এই সম্মেলন ১৯৫১ সালে ওসিয়ান্ডার কমিটি তৈরির ভিত্তি প্রদান করে। ওসিয়ান্ডার কমিটি বিশ্ব উন্নয়ন প্রতিবেদন প্রস্তুত এবং মূল্যায়ন করে। গোষ্ঠীটি ১৯৪৬ সালের ২৫ জুন কার্যক্রম শুরু করে এবং ১৯৪৭ সালের ৯ মে প্রথম ঋণ অনুমোদন করে (যুদ্ধোত্তর পুনর্গঠনের জন্য ফ্রান্সকে ২৫০ মিলিয়ন মার্কিন ডলার ঋণ প্রদান, যা এখন পর্যন্ত ব্যাংকের দেওয়া সবচেয়ে বড় ঋণ)।

## সদস্যপদ
জাতিসংঘের ১৮৮টি সদস্য এবং কসোভো বিশ্ব ব্যাংক গোষ্ঠীর সদস্য। সদস্য দেশগুলির আন্তর্জাতিক পুনর্গঠন ও উন্নয়ন ব্যাংকের মালিকানায় ন্যূনতম অংশগ্রহণ থাকে।  ২০১৬ সালের মে মাসের হিসাব অনুযায়ী সকল সদস্যই বিশ্ব ব্যাংক গোষ্ঠীর অন্য চারটি সংস্থার (আন্তর্জাতিক উন্নয়ন সংস্থা, বিনিয়োগ বিরোধ নিষ্পত্তিসংক্রান্ত আন্তর্জাতিক সালিশি আদালত, ইন্টারন্যাশনাল ফাইন্যান্স কর্পোরেশন এবং বহুপাক্ষিক বিনিয়োগ গ্যারান্টি সংস্থা) মালিকানায়ও অংশগ্রহণ করেছে।

অ্যান্ডোরা, কিউবা, লিশটেনস্টাইন, মোনাকো, ফিলিস্তিন, হলি সি (ভ্যাটিকান সিটি), তাইওয়ান এবং উত্তর কোরিয়া বিশ্ব ব্যাংক গোষ্ঠীর সদস্য নয়।

চীন প্রজাতন্ত্র ১৯৪৫ সালের ২৭ ডিসেম্বর বিশ্বব্যাংকের সাথে যোগ দেয়। চীনা গৃহযুদ্ধের পর সরকার তাইওয়ানে পালিয়ে যায় এবং ১৬ এপ্রিল, ১৯৮০ পর্যন্ত বিশ্ব ব্যাংক গোষ্ঠীতে সদস্যপদ অব্যাহত রাখে, যখন গণপ্রজাতন্ত্রী চীন এটি চীন প্রজাতন্ত্রে প্রতিস্থাপন করে। তারপর থেকে, এটি "তাইওয়ান, চীন" নাম ব্যবহার করে।

কার্যত রাষ্ট্রসমূহ: আবখাজিয়া, উত্তর সাইপ্রাস, সাহরাউই আরব গণতান্ত্রিক প্রজাতন্ত্র, সোমালিল্যান্ড, দক্ষিণ ওশেটিয়া এবং ট্রান্সনিস্ট্রিয়া বিশ্ব ব্যাংক গোষ্ঠীর সদস্য নয়।

## সাংগঠনিক কাঠামো

১৯৫৭ থেকে ১৯৮৮ সালের মধ্যে প্রতিষ্ঠিত চারটি অনুমোদিত সংস্থার সাথে আন্তর্জাতিক পুনর্গঠন ও উন্নয়ন ব্যাংক বিশ্বব্যাংক গ্রুপের অংশ। এই গ্রুপের সদর দপ্তর ওয়াশিংটন, ডিসিতে অবস্থিত। এটি সদস্য সরকারগুলির মালিকানাধীন একটি আন্তর্জাতিক সংস্থা; যদিও এটি লাভজনক সংস্থা, তবুও লাভের অংশ  দারিদ্র্য হ্রাসের জন্য ব্যবহার করা হয়। 

নীতিগতভাবে বিশ্বব্যাংক জাতিসংঘ ব্যবস্থার অংশ। কিন্তু এর সাংগঠনিক কাঠামো ভিন্ন: বিশ্বব্যাংক গ্রুপের প্রতিটি প্রতিষ্ঠানের মালিকানা তার সদস্য সরকারগুলির, যারা এর মৌলিক শেয়ার মূলধনধারী এবং ভোটাধিকার শেয়ার মালিকানার সমানুপাতিক। বিশ্বব্যাংকের সভাপতি মার্কিন যুক্তরাষ্ট্রের রাষ্ট্রপতি কর্তৃক মনোনীত হন এবং ব্যাংকের গভর্নর বোর্ড কর্তৃক নির্বাচিত হন।
## সভাপতি
ঐতিহ্যগতভাবে ব্যাংকের সভাপতি একজন মার্কিন নাগরিক যাকে মার্কিন যুক্তরাষ্ট্রের রাষ্ট্রপতি, ব্যাংকের বৃহত্তম শেয়ারহোল্ডার, মনোনীত করেন। মনোনীত ব্যক্তিকে পাঁচ বছরের নবায়নযোগ্য মেয়াদে দায়িত্ব পালনের জন্য নির্বাহী পরিচালকদের নিশ্চায়ন সাপেক্ষে নিয়োগ দেয়া হয়।

অজয় বাঙ্গা বিশ্ব ব্যাংক গোষ্ঠীর বর্তমান এবং ১৪তম সভাপতি।

**সভাপতিদের তালিকা নিন্মরুপ:**

* ইউজিন মেয়ার (১৮ জুন ১৯৪৬ - ১৮ ডিসেম্বর ১৯৪৬)
* জন জে. ম্যাকক্লয় (১৭ মার্চ ১৯৪৭ - ৩০ জুন ১৯৪৯)
* ইউজিন আর. ব্ল্যাক, সিনিয়র (১ জুলাই ১৯৪৯ - ৩১ ডিসেম্বর ১৯৬২)
* জর্জ ডি. উডস (১ জানুয়ারী ১৯৬৩ - ৩১ মার্চ ১৯৬৮)
* রবার্ট ম্যাকনামারা (১ এপ্রিল ১৯৬৮ - ৩০ জুন ১৯৮১)
* অ্যালডেন ডব্লিউ. ক্লাউসেন (১ জুলাই ১৯৮১ - ৩০ জুন ১৯৮৬)
* বাড়বার কনেবল (১ জুলাই ১৯৮৬ - ৩১ আগস্ট ১৯৯১)
* লুইস টি. প্রেস্টন (১ সেপ্টেম্বর ১৯৯১ - ৪ মে ১৯৯৫) (ফেব্রুয়ারি থেকে ছুটিতে)
* আর্নেস্ট স্টার্ন (১ ফেব্রুয়ারী ১৯৯৫ - ৩১ মে ১৯৯৫) (অন্তর্বর্তীকালীন)
* জেমস উলফেনসন (১ জুন ১৯৯৫ - ৩১ মে ২০০৫)
* পল উলফোভিটজ (১ জুন ২০০৫ - ৩০ জুন ২০০৭)
* রবার্ট জোয়েলিক (১ জুলাই ২০০৭ - ৩০ জুন ২০১২)
* জিম ইয়ং কিম (১ জুলাই ২০১২ - ১ ফেব্রুয়ারি ২০১৯)
* ক্রিস্টালিনা জর্জিভা (১ ফেব্রুয়ারি ২০১৯ - ৮ এপ্রিল ২০১৯) (অন্তর্বর্তীকালীন)
* ডেভিড ম্যালপাস (৯ এপ্রিল ২০১৯ - ১ জুন ২০২৩)
* অজয় বাঙ্গা (২ জুন ২০২৩ – বর্তমান)

## প্রধান অর্থনীতিবিদদের তালিকা
বিশ্ব ব্যাংক গোষ্ঠীর প্রধান অর্থনীতিবিদদের তালিকা নিন্মরুপ:

* হলিস বি. চেনেরি (১৯৭২–১৯৮২)
* অ্যান অসবোর্ন ক্রুগার (১৯৮২–১৯৮৬)
* স্ট্যানলি ফিশার (১৯৮৮–১৯৯০)
* লরেন্স সামারস (১৯৯১–১৯৯৩)
* মাইকেল ব্রুনো (১৯৯৩–১৯৯৬)
* জোসেফ ই. স্টিগলিটজ (১৯৯৭–২০০০)
* নিকোলাস স্টার্ন (২০০০-২০০৩)
* ফ্রাঁসোয়া বোরগিনন (২০০৩-২০০৭)
* জাস্টিন ইফু লিন (জুন ২০০৮ - জুন ২০১২)
* মার্টিন রাভালিয়ন - (জুন ২০১২ - অক্টোবর ২০১২)
* কৌশিক বসু (অক্টোবর ২০১২ - জুলাই ২০১৬)
* পল রোমার (আগস্ট ২০১৬ - জানুয়ারী ২০১৮)
* শান্তা দেবরাজন (জানুয়ারি ২০১৮ - নভেম্বর ২০১৮) (ভারপ্রাপ্ত)
* পিনেলোপি কৌজিয়ানো গোল্ডবার্গ (নভেম্বর ২০১৮ - ফেব্রুয়ারী ২০২০)
* আর্ট ক্রায় (মার্চ ২০২০ - জুন ২০২০) (ভারপ্রাপ্ত)
* কারমেন রেইনহার্ট (জুন ২০২০ - জুন ২০২২)
* ইন্দ্রমিত গিল (সেপ্টেম্বর ২০২২ – বর্তমান)

## আরও দেখুন

* বিশ্ব ব্যাংক
* বিশ্ব ব্যাংকের বৃত্তি

## তথ্যসূত্র

## বহিঃসংযোগ

* 

বিষয়শ্রেণী:বিশ্ব ব্যাংক গোষ্ঠী
বিষয়শ্রেণী:১৯৪৫-এ প্রতিষ্ঠিত
বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:জাতিসংঘের বিশেষায়িত সংস্থা
বিষয়শ্রেণী:জাতিসংঘ উন্নয়ন গ্রুপ
বিষয়শ্রেণী:জাতিসংঘের অর্থনৈতিক ও সামাজিক পরিষদ
বিষয়শ্রেণী:ওয়াশিংটন, ডি.সি. ভিত্তিক অলাভজনক সংগঠন
বিষয়শ্রেণী:১৯৪৫-এ প্রতিষ্ঠিত সংগঠন